English: I thank the Member for his observations, and I'm disappointed in him, Llywydd; I can't avoid saying that. I really do think, and I say this in all seriousness to Adam Price, that we are more influential and we have more impact on behalf of Wales in this debate when we focus on the fundamentals on which we are so largely agreed, rather than arguing over things that matter not at all to people outside this Assembly and who are baffled by the sort of remarks that he will have made this afternoon, as though they represented the serious part of the debate. The serious part of the debate was represented in the document that we worked hard on together, and which we still stand by, and the motion that we agreed on - both parties were able to agree on. You can't simply be selective about it, Adam. Your final remarks ask me why I wasn't prepared to come down in favour of one of the two equal courses of action that that motion sets out. So, you can't ask me to select one bit of that while you choose to select another bit of it. If he wants an answer to his question - not that I think, as I say, that I believe that this is where the focus of this debate ought to be - I'll put it on the record this afternoon, Llywydd. I'll do it in relation to the issue of a customs union. The European Union customs union forms its 28 members into a single territory for customs purposes. That is established through a treaty, a treaty on the functioning of the European Union, the TFEU. The UK's exit from the European Union is achieved in legal terms by withdrawal from EU treaties. Given that the EU customs union is established by a treaty, once the UK is no longer a signatory to that treaty, it will not, in law - it will not - . There's no point in the Member shaking his head; it's a matter of legal certainty. It will not be part of the customs union. If he doesn't want to take it from me, let me quote from the Scottish Government's publication, 'Scotland's Place in Europe'. And this is what the Scottish Government say: 'while the UK could not' - could not - 'remain within the EU customs union, as this would require it to be a member state, we would advocate' - they go on to say - 'the creation of a UK-EU customs union, which replicates the terms we currently enjoy as a member of the EU customs union.' So, if we want to go over and over the semantic point, there is the legal basis why the formula that I end up using is correct, and the one that he would like me to use would have no validity in law. But it is, to say it again, Llywydd, not where the substance of this debate lies, and, on the substance, on the fundamentals, the position that we as a Welsh Government have taken, and the position that I've heard set out very clearly by Plaid Cymru members, is much closer together. That's why I was pleased that we were both as parties able to support the motion in front of the Assembly before Christmas. I referred directly, Llywydd, to that motion in the JMC plenary chaired by the Prime Minister, making it clear to her that I was speaking not simply on behalf of the Welsh Government, but on behalf of the Assembly, quoting to her the terms of that resolution. And, on the substance of it, I think we are very close together, and I think we are more influential when we focus on those genuinely important things rather than arguing about matters that appear to divide us, but, really, are of no genuine significance in this debate.
Welsh: Diolch i'r Aelod am ei sylwadau, ac rwy'n siomedig ynddo, Llywydd; ni allaf osgoi dweud hynny. Rwy'n wirioneddol gredu, ac rwy'n dweud hyn o ddifrif calon wrth Adam Price, ein bod ni'n fwy dylanwadol ac yn cael mwy o effaith ar ran Cymru yn y ddadl hon pan ydym ni'n canolbwyntio ar yr hanfodion yr ydym ni'n gytûn arnyn nhw i raddau helaeth iawn, yn hytrach na dadlau ynghylch pethau nad ydyn nhw'n bwysig i bobl y tu allan i'r Cynulliad hwn ac sydd mewn penbleth ynghylch y math o sylwadau y mae wedi eu gwneud y prynhawn yma, fel petai nhw'n cynrychioli rhan ddifrifol o'r ddadl. Ymdriniwyd â rhan ddifrifol y ddadl yn y ddogfen y gweithiwyd yn galed arni gyda'n gilydd, ac y byddwn yn dal i lynu wrthi, a'r cynnig y gwnaethom ni gytuno arno - y gallodd y ddwy blaid gytuno arno. Ni allwch chi ddewis a dethol, Adam. Mae eich sylwadau terfynol yn gofyn imi pam nad oeddwn i'n barod i ddewis un o'r ddwy ffordd gydradd o weithredu y mae'r cynnig hwnnw yn eu nodi. Felly, ni allwch chi ofyn i mi ddewis un rhan o hynny ac i chi benderfynu dewis rhan arall ohono. Os yw eisiau ateb i'w gwestiwn - nid fy mod i'n credu, fel y dywedaf, fy mod i'n credu mai dyma ble dylai pwyslais y ddadl hon fod - fe wnaf i ddweud hyn ar goedd y prynhawn yma, Llywydd. Fe wnaf i hynny mewn perthynas â mater yr undeb tollau. Mae Undeb Tollau'r Undeb Ewropeaidd yn ffurfio tiriogaeth unigol at ddibenion tollau ar gyfer y 28 aelod. Mae hynny wedi'i sefydlu drwy gytuniad, cytuniad ar weithrediad yr Undeb Ewropeaidd, y TFEU. Bydd y DU yn gadael yr Undeb Ewropeaidd mewn termau cyfreithiol drwy ymadael â chytuniadau'r Undeb Ewropeaidd. O gofio y sefydlir undeb tollau'r UE gan gytuniad, pa na fydd y DU yn un o lofnodwyr y cytundeb mwyach, ni fydd, yn ôl y gyfraith - ni fydd - . Ni waeth i'r Aelod ysgwyd ei ben; mae'n fater o sicrwydd cyfreithiol. Ni fydd yn rhan o'r undeb tollau. Os nad yw eisiau derbyn fy ngair, gadewch imi ddyfynnu o gyhoeddiad Llywodraeth yr Alban, 'Scotland's Place in Europe'. A dyma beth mae Llywodraeth yr Alban yn ei ddweud: 'er na allai'r DU' - er na allai - 'barhau o fewn undeb tollau'r UE, gan y byddai angen iddi fod yn aelod-wladwriaeth, byddem o blaid - maen nhw'n mynd ymlaen i ddweud - 'creu Undeb Tollau'r UE a'r DU, sy'n dyblygu'r amodau yr ydym ni'n eu mwynhau ar hyn o bryd fel aelod o undeb tollau'r UE.' Felly, os ydym ni eisiau sôn yn dragwyddol am ystyr, dyna'r sail gyfreithiol sy'n dangos bod y fformiwla yr wyf i'n ei defnyddio yn y pen draw yn gywir, ac na fyddai gan yr un yr hoffai ef imi ei defnyddio unrhyw ddilysrwydd cyfreithiol. Ond, i ddweud hynny eto, Llywydd, nid dyma sylwedd y ddadl hon, ac, o ran sylwedd, o ran yr hanfodion, mae'r safbwynt yr ydym ni fel Llywodraeth Cymru wedi ei fabwysiadu, a'r safbwynt yr wyf wedi clywed Aelodau Plaid Cymru yn ei amlinellu'n glir iawn, yn llawer agosach at ei gilydd. Dyna pam yr oeddwn i'n falch ein bod ni'n dau fel pleidiau wedi gallu cefnogi'r cynnig a oedd gerbron y Cynulliad cyn y Nadolig. Cyfeiriais yn uniongyrchol, Llywydd, at y cynnig hwnnw yng nghyfarfod llawn Cydbwyllgor y Gweinidogion a gadeiriwyd gan Brif Weinidog y DU, gan egluro'n glir wrthi hi fy mod i'n siarad nid yn unig ar ran Llywodraeth Cymru, ond ar ran y Cynulliad, gan ddyfynnu iddi delerau'r penderfyniad hwnnw. Ac, o ran ei sylwedd, rwy'n credu ein bod ni'n agos iawn at ein gilydd, ac rwy'n credu ein bod ni'n fwy dylanwadol wrth inni ganolbwyntio ar y pethau hynny sy'n wirioneddol bwysig yn hytrach na dadlau ynghylch materion sydd yn ôl pob golwg yn ein rhannu ni ond nad ydyn nhw, mewn gwirionedd, o unrhyw arwyddocâd gwirioneddol yn y ddadl hon.